google/wiki40b huggingface dataset:
Εθνικό μεταβατικό Συμβούλιο

Παρουσιάζοντας το Συμβούλιο

Το Συμβούλιο αντλεί την νομιμότητα των αποφάσεων των τοπικών συμβουλίων που έχουν συσταθεί από το επαναστατικό λαό της Λιβύης στις 17 Φεβρουαρίου. Αυτά τα τοπικά συμβούλια διευκόλυνε έναν μηχανισμό για να διαχειριστεί την καθημερινή ζωή στις απελευθερωμένες πόλεις και χωριά.  Το συμβούλιο αποτελείται από τριάντα ένα μέλη που εκπροσωπούν τις διάφορες πόλεις της Λιβύης από την ανατολή στη δύση και από βορρά προς νότο. Ο σκοπός της μεταβατικής Εθνικού Συμβουλίου είναι να κατευθύνει τη Λιβύη κατά τη διάρκεια της μεταβατικής περιόδου που θα έρθουν μετά την πλήρη απελευθέρωσή της και την καταστροφή του καταπιεστικού καθεστώτος του Καντάφι.  Θα οδηγηθεί η χώρα σε ελεύθερες εκλογές και τη θέσπιση ενός συντάγματος για τη Λιβύη.
Τα μέλη του Συμβουλίου που εκπροσωπούν Αλ Buntan, Αλ Gubbah και Βεγγάζης το όνομά τους, ενώ δεν έχουν τα ονόματα αυτών που εκπροσωπούν Ajdabiya, Zintan, Μισρατά, Nalut και Ghat δοθεί στη δημοσιότητα για λόγους ασφαλείας. Το Συμβούλιο αναμένει το διορισμό εκπροσώπων από τις κεντρικές και νότιες περιοχές, καθώς και την Τρίπολη.
Το Συμβούλιο σημειώνει ότι αποτελεί το μοναδικό νόμιμο φορέα που εκπροσωπεί τον λαό της Λιβύης και το κράτος της Λιβύης και καλεί όλες τις χώρες του κόσμου να την αναγνωρίσει και ασχοληθεί με το θέμα στη βάση της διεθνούς νομιμότητας. Το Συμβούλιο σημειώνει, επίσης, ότι θα τιμήσει και τον σεβασμό όλων των διεθνών και περιφερειακών συμφωνιών που υπογράφηκαν από την πρώην κυβέρνηση της Λιβύης, υπογραμμίζοντας τις φιλοδοξίες της να δει τη Λιβύη να διαδραματίσει σημαντικό ρόλο στην ίδρυση της διεθνούς ειρήνης και ασφάλειας.
Το Συμβούλιο τονίζει επίσης ότι οι επικεφαλής των απεσταλμένων και των εκπροσώπων της Λιβύης στον ΟΗΕ, ο Αραβικός Σύνδεσμος και όλες οι διεθνείς και περιφερειακούς οργανισμούς, καθώς και στις πρεσβείες μας και τις διπλωματικές αποστολές που έχουν προσχωρήσει η επανάσταση αυτή είναι οι νόμιμοι εκπρόσωποι του Συμβουλίου αυτού σε αυτά τα μέρη. Ζητούμε επίσης από εκείνους που έχουν ακόμη να μεταφέρουν τους δεσμούς με αυτό το Συμβούλιο να το πράξει.
Το Συμβούλιο θα επιδιώξει να διατηρήσει την ειρήνη και την ασφάλεια στην απελευθερωμένη πόλεις με όλες του τις δυνάμεις. Επίσης, θα σχέδιο και να εργαστούν για την απελευθέρωση των υπόλοιπων πόλεων εξακολουθούν να έχουν απαχθεί από τον τύραννο Mu'ammar Καντάφι και η συμμορία του. Εδώ, καλούμε όλο το λαό της Λιβύης για συμμετοχή στην επίτευξη αυτών των υψηλών στόχων, μέσω της δέσμευσης για την ευγενή Λιβύης δεοντολογία και τον καθορισμό προτεραιοτήτων της χώρας μας ενώπιον του εαυτού με τον ίδιο τρόπο οι πρόγονοί μας έκαναν να την ελευθερώσει από την ιταλική αποικιοκράτες.
Παύλος Μπελιγράτης

Καριέρα αθλητή

Ξεκίνησε το βόλεϊ ως πασαδόρος στην ομάδα του Νηρέα Χαλανδρίου. Στη συνέχεια αγωνίστηκε στον Έσπερο Καλλιθέας, τους Ίωνες και τον Πανελλήνιο, που αποτέλεσε τον τελευταίο σταθμό της καριέρας του στη σάλα, καθώς τον κέρδισε το beach volley, παίζοντας σε υψηλό επίπεδο από τα 18.
Το 1997 κατέκτησε τη δεύτερη θέση στο βαλκανικό πρωτάθλημα που διεξήχθη στη Βάρνα της Βουλγαρίας, με συμπαίκτη τον Δημήτρη Κελεπούρη. Αμέσως εντάχθηκε στον εθνικό σχεδιασμό και το το 1999 στέφθηκαν Πρωταθλητές Ελλάδας Εφήβων και την ίδια χρονιά Δευτεραθλητές Ευρώπης Under 23, στη διοργάνωση που διεξήχθη στον Σχοινιά, χάνοντας 15-10 από την Ισπανία.
Το 2000 ξεκίνησε την πορεία στα FIVB World Tour, με τη μεγαλύτερη διάκριση τότε την κατάληψη της 13ης στο World Tour του Βερολίνου.
Το 2001 με συμπαίκτη τον Θανάση Χατζηαντωνίου κατέκτησε την 5η θέση στο Παγκόσμιο Challenger που διεξήχθη στο Ξυλόκαστρο.
To 2002 αναδείχθηκε Πρωταθλητής Ελλάδας και MVP Πρωταθλήματος με συμπαίκτη τον Θανάση Μιχαλόπουλο.
Το 2003 κατέκτησε την υψηλότερη θέση για ελληνική ομάδα, την πρώτη στο World Challenger που διεξήχθη στις Ολυμπιακές εγκαταστάσεις, μια διοργάνωση πρόβα τζενεράλε για τους Ολυμπιακούς Αγώνες.
Η στιγμή που σημάδεψε την καριέρα του ήταν η συμμετοχή στους Ολυμπιακούς Αγώνες Αθήνα 2004, που έκλεισε με την άτυχη στιγμή του τραυματισμού στο πόδι στο δεύτερο παιχνίδι του ομίλου και την αποχώρηση της ομάδας από την διοργάνωση.
Τις χρονιές 2005 και 2006 συμμετείχε σε πολλές διοργανώσεις του FIVB World Tour με συμπαίκτη τον Γιώργο Κουλιέρη.
Το 2007 επέστρεψε στο βόλεϊ σάλας, παίζοντας στον Μίλωνα στη θέση του λίμπερο, συμβάλλοντας στην άνοδο της ομάδας από στην Α1.

Καριέρα προπονητή

Η προπονητική καριέρα ξεκίνησε με τη δημιουργία της ακαδημίας Beach Volley στην Ανάβυσσο το 2010.

Τίτλοι

·   Δευτεραθλητής Βαλκανίων 1997
·   Πρωταθλητής Ευρώπης Εφήβων 1999
·   Δευτεραθλητής Ευρώπης U23  1999
·   Πρωταθλητης A2 2006-07

Προσωπική ζωή

Είναι γιος του πρώην προέδρου της ΕΟΠΕ Θανάση Μπελιγράτη. Είναι παντρεμένος με την Ελένη Οικονόμου και έχει έναν γιο, τον Νάσο.
Μέγας Κάμπος Αιτωλοακαρνανίας

Εξέλιξη του οικισμού

Ο οικισμός άρχισε να αναπτύσσεται μετά το 1964, όταν ιδρύθηκε εκεί μονοθέσιο δημοτικό σχολείο με 41 μαθητές (πρώτος δάσκαλος ο Παπαϊωάννου Κώστας Χ. από το 1964 μέχρι το 1970). Οι μαθητές προέρχονταν από τις γύρω αγροικίες (Προβατσούλι κ.ά.) και οικογένειες κτηνοτρόφων από την Ευρυτανία (Λιθοχώρι, Επινιανά ή Πιγκιανά ) και κυρίως μετά την ύδρευση και ηλεκτροδότηση του οικισμού.
Ο οικισμός τα παλαιότερα χρόνια ήταν πέρασμα των κτηνοτρόφων, που με τα κοπάδια τους κατέβαιναν στον Κάμπο της Αμφιλοχίας ή στα χωριά της πριοχής για να ξεχειμωνιάσουν. Υπήρχε και χάνι, που εξυπηρετούσε τους ταξιδιώτες από τον ορεινό Βάλτο με προορισμό την Αμφιλοχία για την ανταλλαγή και αγορά διάφορων προϊόντων και προμηθειών.
Κοντά στον οικισμό βρίσκεται παλιό μοναστήρι, αφιερωμένο στην Κοίμηση της Θεοτόκου, με τοιχογραφίες, που δυστυχώς έχουν, κατά το μεγαλύτερο μέρος τους, καταστραφεί. Το μοναστήρι ήταν ενεργό κατά τη διάρκεια της Τουρκοκρατίας. Επί βασιλείας του ΄Οθωνα και ιδιαίτερα κατά τη διάρκεια της αντιβασιλείας το μοναστήρι υποχρεώθηκε να κλείσει, με βασιλικό διάταγμα (23 Σεπτεμβρίου 1833), όπως και πολλά άλλα μοναστήρια του νομού. Το βασιλικό διάταγμα όριζε: "΄Οσα μοναστήρια έχουν κάτω από έξι μοναχούς η περιουσία τους θα εκποιείται υπέρ του εκκλησιαστικού ταμείου και οι μοναχοί, που ζούσαν σ' αυτά, θα μετακομίσουν σ' ένα από τα μοναστήρια, που θα κρίνονταν διατηρητέα".
Λίθος των Θυσιών

Προέλευση

Ο συγκεκριμένος μεγάλιθος ήταν, αρχικά, ένας ασταθής ογκόλιθος, επί του οποίου είναι ορατές οπές.

Τοποθεσία

Ο λίθος ευρίσκεται επί των όχθων της Λίμνης Λεμάν, στο Αντί-συρ-Λεμάν, εντός της κοινότητας του Τονόν-λε-Μπαιν, στον νομό της Άνω Σαβοΐας.

Κατάταξη

Ο Λίθος των Θυσιών κατηγοριοποιήθηκε ως ιστορικό μνημείο στις 28 Ιανουαρίου 1907.
Αχμέτοβτσι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ποτενσιόμετρο

Το ποτενσιόμετρο είναι αναλογικό ηλεκτρονικό εξάρτημα, με τρεις ακροδέκτες. Το ποτενσιόμετρο είναι ένας μεταβλητός αντιστάτης που χρησιμοποιείται συνήθως ως διαιρέτης τάσης, για τη μεταβολή δηλαδή του ηλεκτρικού δυναμικού. Μπορεί να λειτουργήσει και ως ροοστάτης αν χρησιμοποιηθούν μόνο οι δύο ακροδέκτες, ο μεσαίος και ένας από τους δύο άλλους ακροδέκτες του.

Κατασκευή και Λειτουργία

Το ποτενσιόμετρο αποτελείται από μία αγώγιμη πλάκα πάνω στην οποία κινείται μία επαφή. Ανάλογα με την απόσταση της επαφής από την είσοδο του ρεύματος μεταβάλλεται και η αντίσταση που εμφανίζεται σε αυτήν την επαφή.
Τα υλικά που χρησιμοποιούνται συνήθως για την αγώγιμη πλάκα είναι η χρωμονικελίνη και η κωνσταντάνη. Πολλά φτηνά ποτενσιόμετρα χρησιμοποιούν γραφίτη.
Αναλόγως της θέσης της μεταβαλλόμενης επαφής μεταβάλλεται η αντίσταση ανάμεσα σε αυτήν και τα δύο άκρα. Έτσι έχουμε έναν μεταβαλλόμενο διαιρέτη τάσης.

Περιστροφικά ή Συρόμενα

Στα περιστροφικά ποτενσιόμετρα η αγώγιμη πλάκα είναι σχήματος Ω και η επαφή κινείται με τη χρήση ενός στροφέα. Στα συρόμενα είναι μία ευθεία πλάκα ή σύρμα στο οποίο "σέρνουμε" την επαφή.
Τα περιστροφικά ποτενσιόμετρα μπορεί να έχουν μηχανισμό ο οποίος να μετατρέπει την κίνηση ώστε να χρειάζεται πάνω από μία στροφή για να ολοκληρωθεί η μετατόπιση της επαφής-δρομέα από τη μία άκρη μέχρι την άλλη.

Γραμμικά (απλά) ή Λογαριθμικά

Στα γραμμικά ποτενσιόμετρα η πλάκα έχει την ίδια ωμική αντίσταση οπότε η μεταβολή της αντίστασης γίνεται με γραμμικό τρόπο. Στα λογαριθμικά η πλάκα ή το σύρμα έχουν διαφορετική ωμική αντίσταση ώστε η μεταβολή της αντίστασης να γίνεται λογαριθμικά.

Διακόπτης

Τα ποτενσιόμετρα μπορεί να έχουν ενσωματωμένο διακόπτη ώστε όταν η μεταβαλλόμενη επαφή φτάσει σε προκαθορισμένο άκρο να διακόπτεται τελείως η παροχή ρεύματος.

Τιμές

Τα ποτενσιόμετρα χαρακτηρίζονται από τη μέγιστη αντίσταση και τη μέγιστη ισχύ. Στα λογαριθμικά ποτενσιόμετρα συνήθως αναφέρεται και η τιμή που παίρνει η αντίσταση όταν βρίσκεται στο κέντρο, σαν ποσοστό επί της τελικής τιμής.

Χρήσεις

Τα γραμμικά ποτενσιόμετρα χρησιμοποιούνται συνήθως όταν χρειάζεται οπτικός έλεγχος της θέσης της αντίστασης όπως στα εκουαλάιζερ μιας κονσόλας ήχου.   
Λογαριθμικά ποτενσιόμετρα χρησιμοποιούνται συνήθως σε κυκλώματα σχετικά με τον ήχο επειδή ο τρόπος που αντιλαμβάνεται ο άνθρωπος την ένταση του ήχου είναι λογαριθμικός.
Λούβο Μανιόνγκα

Μετάλλια και διακρίσεις

Στους Ολυμπιακούς Αγώνες του Ρίο κατέκτησε την 2η θέση και το ασημένιο μετάλλιο αντίστοιχα, με επίδοση 8μ. 37εκ.
Στο Παγκόσμιο Πρωτάθλημα Στίβου στο Λονδίνο, ο Μανιόνγκα στέφθηκε παγκόσμιος πρωταθλητής με επίδοση 8μ. 48εκ.
Το 2018 κέρδισε το χρυσό μετάλλιο στους Αγώνες της Κοινοπολιτείας και στο Παγκόσμιο Πρωτάθλημα Κλειστού Στίβου, ενώ το 2011 κέρδισε το χρυσό μετάλλιο στους Αφρικανικούς Αγώνες.
Ο με διαλυτικά (Κυριλλικό)

Χρήση

Στις γλώσσες Αλτάι, Χακάς και Σορ, αντιπροσωπεύει τον ήχο /ø/.
Στην γλώσσα Κόμι, αντιπροσωπεύει το σβα /ə/.
Στα Κουρδικά, αντιπροσωπεύει τον ήχο /u/.
Στην Μαρί γλώσσα, αντιπροσωπεύει τον ήχο /œ/.
Στα Ουντμούρτ, αντιπροσωπεύει τον ήχο /ʌ/.
Στα ρωσικά βιβλία, μέχρι τις αρχές του 20ου αιώνα, το γράμμα Ӧ έχει χρησιμοποιηθεί σποραδικά αντί για το Ё σε ξένα ονόματα και δάνεια (για παράδειγμα, η πόλη της Κολωνίας στην Γερμανία, που είναι Köln στα γερμανικά, θα μπορούσε να γραφτεί στα ρωσικά ως "Кӧльн").
Μαγιάλ ΙΙ

Το Μαγιάλ ΙΙ (Mayall II), γνωστό και ως NGC-224-G1, SKHB 1, GSC 2788:2139, HBK 0-1, M31GC J003247+393440 ή Σμήνος της Ανδρομέδας είναι σφαιρωτό σμήνος αστέρων, το απόλυτα λαμπρότερο της Τοπικής Ομάδας γαλαξιών, που περιφέρεται γύρω από τον M31, τον Μέγα Γαλαξία της Ανδρομέδας. Η απόστασή του από τη Γη εκτιμάται σε 2,52 εκατομμύρια έτη φωτός.
Το Μαγιάλ ΙΙ, που ταυτοποιήθηκε ως πιθανό σφαιρωτό σμήνος για πρώτη φορά από τους Νίκολας Μαγιάλ και Ο.Τζ.`Εγκεν το 1953, απέχει 130.000 έτη φωτός από το κέντρο του Μ31 και έχει φαινόμενο μέγεθος (όπως φαίνεται από τη Γη) 13,7. Η μάζα του εκτιμάται στο διπλάσιο αυτής του Ωμέγα Κενταύρου, του μεγαλύτερου σφαιρωτού σμήνους του Γαλαξία μας. Πιθανολογείται ότι το Μαγιάλ ΙΙ φιλοξενεί μία κεντρική μαύρη τρύπα ενδιάμεσης μάζας (20 χιλιάδες φορές τη μάζα του Ήλιου, M⊙).
Εξαιτίας της μεγάλης ποικιλίας μεταλλικότητας που εμφανίζουν οι διάφοροι αστέρες του σμήνους, κάτι που υποδεικνύει πολλές διαφορετικές γενεές αστέρων και μία σταδιακή δημιουργία για το σμήνος, αρκετοί επιστήμονες υποψιάζονται ότι δεν αποτελεί γνήσιο σφαιρωτό σμήνος, αλλά τον γαλαξιακό πυρήνα που απέμεινε από κάποιον νάνο γαλαξία ο οποίος ενσωματώθηκε στον Μέγα Γαλαξία της Ανδρομέδας.
Συνθήκη Κωνσταντινούπολης (1482)

Η Συνθήκη Κωνσταντινούπολης (1482) στην πραγματικότητα αποτελεί συνέχεια της Συνθήκης του 1479 με ευνοϊκότερους όρους.
Τρία ακριβώς χρόνια μετά την συνομολογηθείσα του 1479, στις 16 Ιανουαρίου 1482 ο επιδέξιος απεσταλμένος της Γαληνότατης Βενετίας στην Υψηλή Πύλη Αντώνιος Βίτρι (Antonio Vittri) κατόρθωσε ν΄ αποσπάσει από τον Σουλτάνο Βαγιαζήτ Β΄ ορισμένους νέους πρόσθετους αλλά και πολύ ευνοϊκούς όρους σημαντικότεροι των οποίων ήταν η κατάργηση της ετήσιας καταβολής φόρου των Δουκάτων και η διατήρηση των δικαιωμάτων και των ελευθεριών του Ενετού Βαΐλου που είχαν αναγνωρισθεί παλαιότερα.

Επιπτώσεις

Γενικά με την Συνθήκη του 1479 αλλά και ιδιαίτερα μ΄ αυτή του 1482 η Βενετία διέσωσε για μια ακόμη φορά το εμπόριό της στην Ανατολή, στο Αιγαίο, πλησιάζοντας έτσι στην Κωνσταντινούπολη. Βέβαια η αποκατάσταση της ειρήνης μεταξύ των δύο αυτών Χωρών ήταν γεγονός ότι είχε επιφέρει κάποια χαρά στο δοκιμαζόμενο λαό, κυρίως στο Αιγαίο. Παραταύτα όμως οι συναφθείσες αυτές συνθήκες του 1479 και του 1482 ήταν επισφαλείς. Έφεραν όμως μια γαλήνη μέχρι το 1499 όταν ο Σουλτάνος ξεκίνησε νέο τριετή πόλεμο 1499-1502.
Πρόεδρος της Βόρειας Μακεδονίας

Ο Πρόεδρος της Δημοκρατίας της Βόρειας Μακεδονίας είναι ο αρχηγός κράτους της Βόρειας Μακεδονίας. Το αξίωμα ιδρύθηκε με την ανακήρυξη της σλαβομακεδονικής ανεξαρτησίας στις 8 Σεπτεμβρίου 1991. Ο πρώτος πρόεδρος της χώρας ήταν ο Κίρο Γκλιγκόροφ, ο γηραιότερος πρόεδρος στον κόσμο μέχρι την παραίτησή του το 1999. Ο πρόεδρος της Βόρειας Μακεδονίας είναι σε μεγάλο βαθμό διακοσμητικός και ο πρωθυπουργός της Βόρειας Μακεδονίας είναι αυτός που έχει τη μεγαλύτερη πολιτική εξουσία στη χώρα. 
Ο πρόεδρος της Βόρειας Μακεδονίας πρέπει να είναι πολίτης της Βόρειας Μακεδονίας, να είναι άνω των 40 ετών και να έχει ζήσει στη Βόρεια Μακεδονία τουλάχιστον δέκα από τα τελευταία δεκαπέντε χρόνια.

Εκλογικό σύστημα

Ο πρόεδρος της Βόρειας Μακεδονίας εκλέγεται με τροποποιημένο σύστημα δύο γύρω. Ένας υποψήφιος εκλέγεται στον πρώτο γύρο αν συγκεντρώσει τουλάχιστον το 50% των ψήφων. Στο δεύτερο γύρο, η συμμετοχή των ψηφοφόρων πρέπει να είναι τουλάχιστον 40%, ώστε το αποτέλεσμα να θεωρείται έγκυρο. 
Το Σύνταγμα ορίζει ότι ο Πρόεδρος πρέπει να είναι άνω των 40 ετών και να έχει ζήσει στη χώρα για δέκα από τα τελευταία δεκαπέντε χρόνια.
Πριν από το 2009, το σύνταγμα απαιτούσε συμμετοχή του 50% στο δεύτερο γύρο. Η τροπολογία 31 που ψηφίστηκε στις 9 Ιανουαρίου 2009 από τους 86 παρόντες βουλευτές μείωσε το όριο στο σημερινό 40%  καθώς η κυβέρνηση φοβόταν ότι η τάση για χαμηλότερη συμμετοχή στις εκλογές θα μπορούσε να ακυρώνει ορισμένες φορές τις προεδρικές εκλογές. Στις μακεδονικές προεδρικές εκλογές του 2009 που ακολούθησαν, η προσέλευση στο δεύτερο γύρο ανήλθε στο 42,6%.

Ιστορία

Κατά την ύπαρξη της Σοσιαλιστικής Δημοκρατίας της Μακεδονίας υπήρξε σύστημα συλλογικής προεδρίας το οποίο καταργήθηκε το 1991. Ο πρώτος πρόεδρος ήταν ο Μετόντια Αντόνοφ Τσέντο, ο οποίος εξελέγη στην πρώτη συνέλευση της Αντιφασιστικής Συνέλευσης της Λαϊκής Απελευθερώσεως, ενώ τελευταίος πρόεδρος της γιουγκοσλαβικής ΣΔ Μακεδονίας ήταν ο Βλαντιμίρ Μίτκοφ. 
Μετά τη μετάβαση από το σοσιαλιστικό σύστημα στην κοινοβουλευτική δημοκρατία το 1990, η Σοσιαλιστική Δημοκρατία της Μακεδονίας κατήργησε τη συλλογική ηγεσία υπέρ ενός και μόνου προέδρου το 1991. Ο Κίρο Γκλιγκόροφ έγινε ο πρώτος δημοκρατικά εκλεγμένος πρόεδρος της Σοσιαλιστικής Δημοκρατίας της Μακεδονίας στις 27 Ιανουαρίου 1991.  Στις 16 Απριλίου 1991 το κοινοβούλιο ενέκρινε μια συνταγματική τροπολογία που αφαίρεσε τη λέξη "σοσιαλιστική" από το όνομα της χώρας και στις 7 Ιουνίου επίσημο όνομα της χώρας έγινε το "Δημοκρατία της Μακεδονίας". Συνεπώς ο Γκλιγκόροφ πλέον έγινε πρόεδρος της Δημοκρατίας της Μακεδονίας. Αφού ξεκίνησε η διάλυση της Γιουγκοσλαβίας, η Δημοκρατία της Μακεδονίας διακήρυξε πλήρη ανεξαρτησία ύστερα από δημοψήφισμα που διεξήχθη στις 8 Σεπτεμβρίου 1991. Μετά την ολοκλήρωση της δεύτερης θητείας του ως αρχηγού του ανεξάρτητου κράτους, ο Μπόρις Τραϊκόφσκι διαδέχθηκε τον Γκλιγκόροφ το 1999. Μετά το θάνατο του Τραϊκόφσκι το 2004, νέος πρόεδρος έγινε ο Μπράνκο Τσρβενκόφσκι. Ο Γκιόργκιε Ιβάνοφ κέρδισε τις προεδρικές εκλογές του 2009 και ανέλαβε καθήκοντα στις 12 Μαΐου 2009. Επανεκλέχθηκε το 2014. Το 2019 τον διαδέχθηκε ο Στέβο Πενταρόφσκι.
Πιερικοί Αντίλαλοι

Οι Πιερικοί Αντίλαλοι είναι καθημερινή εφημερίδα του Νομού Πιερίας και ιδρύθηκε το 1976. Είναι τακτικό μέλος του Συνδέσμου Ημερησίων Περιφερειακών Εφημερίδων. Το περιεχόμενό της επικεντρώνεται σε πολιτικές και αθλητικές ειδήσεις, από την τοπική επικαιρότητα της Πιερίας. Ιδιοκτήτης, εκδότης και διευθυντής της εφημερίδας είναι ο Γεώργιος Δερμίσης.
Μάριος Γεωργιάδης

Βιογραφικά στοιχεία

Ο Μάριος Γεωργιάδης γεννήθηκε στις 22 Νοεμβρίου 1976 στην Αθήνα, όπου μεγάλωσε και ζει και είναι γιος του Βασίλη Λεβέντη, Προέδρου της Ένωσης Κεντρώων.
Αφού ολοκλήρωσε τις στρατιωτικές του υποχρεώσεις το 1996, σπούδασε Μάρκετινγκ με εξειδίκευση στην Επικοινωνία στο Αμερικανικό Κολέγιο Αθηνών (Deree).
Στην αρχή της επαγγελματικής του σταδιοδρομίας και παράλληλα με τις σπουδές του διετέλεσε Διευθυντής Παραγωγής σε ιδιωτικό τηλεοπτικό σταθμό. Από το 2005 έως το 2015 υπήρξε ανώτατο στέλεχος σε πολυεθνική εταιρεία εμπορίας καπνικών προϊόντων με τελευταία και σημαντικότερη θέση αυτή του Διευθυντή Προμηθειών (Procurement Manager) Νοτιοανατολικής Ευρώπης με 5 χώρες υπό την επίβλεψή του (Ελλάδα, Βουλγαρία, Ρουμανία, Κύπρος και Μάλτα).
Έχει μία κόρη, την Αναστασία-Μαρίνα και έναν γιο, τον Στέλιο-Βασίλη.

Πολιτική Σταδιοδρομία

Στις εκλογές του Σεπτεμβρίου 2015 εξελέγη για πρώτη φορά Βουλευτής Α΄ Αθηνών με την Ένωση Κεντρώων  και ανέλαβε γραμματέας της Κοινοβουλευτικής Ομάδας. Τη θέση αυτή κατείχε μέχρι την εκλογή του στο αξίωμα του Αντιπροέδρου της Βουλής τον Ιούλιο του 2017.
Τον Νοέμβριο του 2016 εκλέχθηκε παμψηφεί Αντιπρόεδρος του Ευρωπαϊκού Δημοκρατικού Κόμματος (EDP), έχοντας την δυνατότητα να έρχεται σε επαφή με όλα τα κεντρώα κόμματα της Ευρώπης και να ενημερώνεται για όλες τις παρεμβάσεις και θέσεις, εντός και εκτός ευρωπαϊκού κοινοβουλίου.  
Στο πλαίσιο της πολιτικής του δραστηριότητας είναι Μέλος του Εθνικού Συμβουλίου Εξωτερικής Πολιτικής, Αντιπρόεδρος της ομάδας φιλίας Ελλάδας - Βοσνίας  Ερζεγοβίνης, Μέλος των Κοινοβουλευτικών Ομάδων Φιλίας Ρωσίας, Ταϊλάνδης, Η.Π.Α, Βοσνίας, Διευθυντής της Ένωσης Κεντρώων και Επικεφαλής τομέων Αθλητισμού, Οικονομίας & Ανάπτυξης, Τοπικής Αυτοδιοίκησης και Τουρισμού της  Ένωσης Κεντρώων.
Στις εκλογές του Ιουλίου 2019 δεν εξελέγη βουλευτής, καθώς η Ένωση Κεντρώων δεν συγκέντρωσε το απαραίτητο ποσοστό για την είσοδο στην Βουλή.
Ουράνιες συντεταγμένες

Οι Ουράνιες συντεταγμένες, ή ουρανογραφικές συντεταγμένες, είναι εκείνες που προσδιορίζουν το ίχνος (τη θέση) ενός ουρανίου σώματος στην ουράνια σφαίρα. Είναι αντίστοιχες με τις γεωγραφικές συντεταγμένες ενός τόπου στην επιφάνεια της Γήινης σφαίρας. Το σύστημα των συντεταγμένων αυτών βασίζεται στον ουράνιο ισημερινό και για αυτό το λόγο ονομάζονται επίσης και ισημερινές συντεταγμένες.
Οι ουράνιες ή ισημερινές συντεταγμένες είναι η απόκλιση αστέρος ή κλίση "δ" που μετριέται σε μοίρες, και η αστρική ωρική γωνία, που επίσης μετριέται σε μοίρες, όμως αντί της δεύτερης ειδικότερα οι αστρονόμοι χρησιμοποιούν την "ορθή αναφορά", (RA) που μετριέται πάνω στον ισημερινό σε χρόνο (00ʰ 00' 00") με αρχικό σημείο της μέτρησης το εαρινό σημείο, όπου τέμνονται η εκλειπτική και ο ουράνιος ισημερινός. Χοντρικά μπορεί να ειπωθεί ότι η απόκλιση ισοδυναμεί με το γεωγραφικό πλάτος, καθώς εκφράζει την απόσταση ενός σημείου από τον ουράνιο ισημερινό, ενώ η ορθή αναφορά με το γεωγραφικό μήκος, εκφράζοντας την απόστασή του πάνω στον ισημερινό από το εαρινό σημείο.
Άξιο προσοχής είναι ότι η αστρική ωρική γωνία μετριέται επί του ουράνιου ισημερινού από τον μεσημβρινό του τόπου παρατήρησης μέχρι τον ωρικό κύκλο του αστέρα, με ανάδρομη φορά και ολοκυκλικά, σε μοίρες. Η ορθή αναφορά, που χρησιμοποιούν οι αστρονόμοι, έχει ως αρχή μέτρησης το εαρινό σημείο και μετριέται επίσης πάνω στον ουράνιο ισημερινό μέχρι τον ωρικό κύκλο του αστέρα με την ορθή φορά, δηλαδή αριστερόστροφα, εξ ου και η ονομασία της. Επίσης αντίθετα με την ωρική γωνία, η ορθή αναφορά μετριέται σε χρόνο (ώρες, λεπτά και δευτερόλεπτα), καθώς συνηθίζεται να μετράται με βάση τη διάβαση ενός ουράνιου σώματος πάνω από τον μεσημβρινό ενός τόπου καθώς η Γη περιστρέφεται. Οι ποσότητες αυτές όμως τελικά εκφράζουν γωνία (ενδεικτικά μια ώρα ορθής αναφοράς ισοδυναμεί με γωνία 15 μοιρών).
Μαύρο κάρδαμο

Χαρακτηριστικά

Οι λοβοί χρησιμοποιούνται ως καρύκευμα, με παρόμοιο τρόπο όπως και οι λοβοί του πράσινου Ινδικού καρδάμου, αλλά με μια διαφορετική γεύση. Σε αντίθεση με το πράσινο κάρδαμο, αυτό το μπαχαρικό σπανίως χρησιμοποιείται σε γλυκά πιάτα. Η καπνιστή γεύση και το άρωμά του, προέρχεται από τις παραδοσιακές μεθόδους της ξήρανσής του πάνω στις γυμνές φλόγες.

Είδη

Τουλάχιστον δύο διακριτά είδη μαύρου κάρδαμου απαντούν: το Άμωμον το αυλωτόν  (Amomum subulatum), (γνωστό επίσης και ως κάρδαμο του Νεπάλ) και το A. costatum. Οι λοβοί του A. subulatum, που χρησιμοποιούνται κυρίως στις κουζίνες της Ινδίας και ορισμένες περιφερειακές κουζίνες του Πακιστάν, είναι το μικρότερο από τα δύο είδη, ενώ οι μεγαλύτεροι λοβοί του A. costatum (Κινέζικα: Βικιλεξικό: 草果 · pinyin: cǎoguǒ· Βιετναμέζικα: thảo quả) που χρησιμοποιούνται στην Κινεζική κουζίνα, ιδιαίτερα εκείνες του Σιτσουάν και της Βιετναμέζικης κουζίνας.

Μαγειρικές χρήσεις

Το μαύρο κάρδαμο συχνά λανθασμένα περιγράφεται από όσους δεν είναι εξοικειωμένοι με το μπαχαρικό, ως ένα κατώτερο υποκατάστατο του πράσινου κάρδαμου. Στην πραγματικότητα, απλά δεν είναι τόσο καλά προσαρμοσμένο στα γλυκά / ζεστά πιάτα που συνήθως περιλαμβάνουν κάρδαμο που συχνά παρασκευάζονται εκτός της ακτίνας των αυτοχθόνων ειδών του φυτού. Αντιθέτως το μαύρο κάρδαμο, είναι καλύτερο για τα πλούσια κρεατικά κατσαρόλας και παρόμοια πιάτα. Αν και η γεύση του διαφέρει από το μικρότερο πράσινο κάρδαμο, το μαύρο κάρδαμο χρησιμοποιείται μερικές φορές σε μεγάλη κλίμακα από τα εμπορικά αρτοποιεία, λόγω του χαμηλού του κόστους.
Στην Κίνα οι λοβοί του χρησιμοποιούνται για τα jin-jin πιάτα με κρέας στη γάστρα, ιδιαίτερα στην κουζίνα της κεντρικής-δυτικής επαρχίας του Σιτσουάν. Οι λοβοί επίσης  χρησιμοποιούνται συχνά στο Βιετνάμ, όπου καλούνται thảo quả και χρησιμοποιούνται ως συστατικό του ζωμού, για τη σούπα με noodles (μανέστρα) που ονομάζεται phở.
Ο μεγαλύτερος παραγωγός του μαύρου κάρδαμου είναι το Νεπάλ, ακολουθούμενο από την Ινδία και το Μπουτάν. Στην παραδοσιακή Κινεζική ιατρική, το μαύρο κάρδαμο χρησιμοποιείται για τις στομαχικές διαταραχές και την ελονοσία.
Πλατάνια Άρτας

Διοικητικές μεταβολές

Το αρχικό όνομα του οικισμού ήταν Μπατσούδια. Ο οικισμός αναγνωρίστηκε το 1940 και εντάχθηκε στην κοινότητα Πιστιανών Νέας Ελλάδος (Ροδαυγή). Το 1954 μετονομάστηκε σε Πλατάνια. Το 1997 εντάχθηκε στο δήμο Ξηροβουνίου και το 2010 στο Δήμο Αρταίων.

Τοποθεσία και Πρόσβαση

Τα Πλατάνια γειτνιάζουν με τους οικισμούς της τοπικής κοινότητας Πιστιανών.
Τριαντάφυλλος Αργυρόπουλος

Βιογραφικά στοιχεία

Γεννήθηκε στον Αλμυρό και ήταν γιος του Δημητρίου Αργυρόπουλου. Αδέλφια του ήταν οι Αριστείδης, βουλευτής, Αχιλλέας, δήμαρχος Αλμυρού, και Μιλτιάδης, επιχειρηματίας. Υπήρξε πρόεδρος της κοινότητας Αλμυρού. Εξελέγη βουλευτής Λάρισας στις εκλογές του Δεκεμβρίου 1915. Υπήρξε δήμαρχος Αλμυρού.
Απεβίωσε το 1929. Με την διαθήκη του διέθεσε σημαντικό χρηματικό ποσό για την ίδρυση γυμναστηρίου στον Αλμυρό.
Γκραντ Γουίζαρντ

Καριέρα

Το 1995, τιμήθηκε για την προσφορά του στον χώρο, με την εισαγωγή του στο WWE Hall of Fame.

Εμφάνιση

Έγινε γνωστός για το ιδιαίτερο στυλ και ντύσιμό του. Φορούσε περίεργες ζακέτες, που για την εποχή ήταν εξεζητημένες και πρωτότυπα γυαλιά ηλίου. Επίσης, εμφανιζόταν πάντα με ένα φανταχτερό τουρμπάνι στο κεφάλι του, με τα κοσμήματα και τα φτερά να μην λείπουν ποτέ από την εμφάνισή του.

Μάνατζερ

Ο Ροθ στην καριέρα του, ήταν γνωστός και ως Γκραντ Γουίζαρντ ("The Grand Wizard of Wrestling"), αλλά και ως "Άμπντουλαχ Φαρούκ" (Abdullah Farouk). Έγινε μάνατζερ για πάρα πολλούς αντιπαθητικούς προς το κοινό παλαιστές (βάση σεναρίου). Ο ίδιος ποτέ δεν αγωνίστηκε λόγω του μικρού αναστήματός του.
Μερικοί από τους παλαιστές που συνεργάστηκε ήταν οι: Άιρον Σέικ, Κίλερ Κοβάλσκι, Λοχίας Σλάουτερ, Έρνι Λαντ, Μπομπ Όρτον, Ντον Μουράκο, Σταν Στάσιακ, Μπίλι Γκράχαμ, Ιβάν Κόλοφ.
Κόσμος 124

Αποστολή

Εκτοξεύτηκε με πύραυλο«Βοσχόντ» από το κοσμοδρόμιο του Μπαϊκονούρ στις 14 Ιουλίου 1966 (10:33 UTC). Τέθηκε επιτυχώς σε χαμηλή περιγήινη τροχιά και στην συνέχεια έλαβε αριθμό στο σύστημα ονοματοδοσίας "Κόσμος", τον διεθνή προσδιοριστή  1966-064A καθώς και τον αριθμό 2325 στον Κατάλογο Δορυφόρων.
Την 16η Ιουλίου 1966 ο Κόσμος 124 είχε περίγειο 204 km, απόγειο 284 km, τροχιακή κλίση 51.7 μοιρών. Μετά από οκτώ ημέρες η κάψουλα επανεισόδου, στην οποία βρίσκονταν το φιλμ, αποσυνδέθηκε από το σκάφος και επανήλθε στην ατμόσφαιρα. Προσεδαφίστηκε ομαλά με χρήση αλεξίπτωτων στις 22 Ιουλίου 1966.ref name="Zarya">Christie, Robert. «Zenit Satellites - Zenit-2 variant». Zarya.info. Ανακτήθηκε στις 4 Ιανουαρίου 2014.</ref>